Folketing
2005-05-18

Vi har fået et ja, og så fremsætter vi selvfølgelig lovforslaget. Hvorledes det så er blevet behandlet på Færøerne, er et færøsk anliggende og en færøsk diskussion. Det, jeg konstaterer, er altså, at det er et flertal i det færøske Lagting, som har tilsluttet sig selve lovteksten. Jeg må så sige, når jeg hører hr. Høgni Hoydal, at det jo er altid interessant at høre hr. Høgni Hoydal. Det er klare synspunkter, men de dækker altså ikke et flertal på Færøerne. Hr. Høgni Hoydal siger, at det eneste rigtige ville være, at den danske regering gav støtte til de færøske selvstændighedsbestræbelser. Vores position er meget klar. Regeringens position er, at kommer der et ønske fra færøsk side om færøsk selvstændighed, får Færøerne selvstændighed, og jeg har set, at det er blevet bakket op af et meget bredt flertal her i Folketinget. Så enkelt er det. Det er det færøske folk selv, der beslutter sin egen skæbne og fremtid, og derfor er sagen sådan set meget enkel. Hr.